# data[].attributes.headline
Vacation Trip ng Filipino Bari Community.

# data[].attributes.subject
Vacation Trip ng Filipino Bari Community.

# data[].attributes.body
Tuwing Abril nagpapasya ang presidente ng Filipino Bari Community na lumakbay patungong iba’t ibang lungsod sa Italya. Noong 2016, napag isipan ng aming presidente na pumunta kami sa The Shrine of Saint Padre Pio San Giovanni Rotondo at Sant’Angelo, Rome. Noong Abril 1 2016, maaga akong ginising ng aking ina para sa aming paglalakbay, upang makatulong ako sa pagluluto ng aming ulam sa pagka alaala ko ay adobo, chicken curry at longganisa, mga pagkain na hahanap hanapin mo kahit saan sulok ng mundo. Kasama ko sa aking paglakbay ang aking ina, mga tita ko at ang pinsan kong iyak na iyak sa byahe.
Ipinaalam ng amin presidente ang oras ng aming paglalakbay at kung saan kami mag memeet up kasama ang ibang mga pilipino sa aming lungsod na Bari. Mahaba ang byahe papuntang sentral Italy kaya maaga rin kaming naglakbay mula Bari hanggang San Giovanni Rotondo. Pagdating namin sa San Giovanni Rotondo namangha ang mga taga roon dahil sa dami namin mga pilipino o kung tawagin tourista.

# data[].attributes.body
Pagdating namin sa San Giovanni Rotondo pumunta na kami agad sa The Shrine of Saint Padre Pio. Ang Shrine ni Padre Pio ay ang lugar kung saan matatagpuan ang katawan ni Saint Padre Pio. Manghang mangha ako sa laki at kagandahan ng Shrine ni Padre Pio. Kahit saang sulok ang pupuntahan ko noon ay may nakikita akong mosaic painting ni Padre Pio o di kaya’y ng mga doseng apostol. Sa ganda at laki ng mga mosaic painting parang napalibutan ka ng mga brilyante na kumikislap dahil sa kulay nilang mala ginto. Alaala kong nagagalit pa ang aking ina dahil hinahawakan ko ang mga mosaic paintings, hindi pala dapat hinahawakan ang mga ito dahil mahirap linisin. Sa laki ng Shrine muntik na kaming mawala at nagkawatak buti nalang may tour guide na kahit marami kami sinusubukan niya parin kaming hanap hanapin.

# data[].attributes.body
Sa labas ng Shrine ni Padre Pio may malawak na na hardin ng mga puno, ito ang Churchyard ni Saint Padre Pio. Ang hardin ay naglalaman ng 24 olive trees, na sumisimbolo sa doseng mga propeta at doseng apostolo. Sobrang init roon ngunit ang ganda ng mga pananaw, kitang kita rin ang province ng Foggia. Sa isang bahagi ng churchyard may grand staircase kung saan makikita ang mga iba’t ibang monumento at statwa ni Saint Padre Pio. Nagpasya ang aking mga magulang na maglakad roon upang makita nila ang mga magagandang monumento ngunit hindi ako sumama dahil maliit pa ako at baka mabilis lang akong mapagod.

# data[].attributes.body
Pagkatapos namin libutin ang Shrine ni Padre Pio, muli kaming naglakbay patungo sa Castel Sant’Angelo. Maganda at malawak rin ito kagaya ng Shrine ngunit wala itong nilalaman na mosaic paintings. Sa Castel Sant'Angelo matatagpuan ang maraming Renaissance Paintings at mga antigong gamit noong medieval.  Ang castel Sant’Angelo ang huli naming pinuntahan, manghang mangha ako sa mga lugar na napuntahan namin. Napakalawak at napakaganda ang mga historical places na ito. Sa paglalakbay kong ito napatunayan kong sobrang bait ng mga Italiano, dahil kahit hindi mo sila maintindihan handa silang magsalita ng ingles. Nais ko na maranas muli ang paglalakbay patungo sa mga lugar na ito, ngunit dahil sa covid hindi na maaari at ako ay aasa na lang na makakabalik ako muli sa Italia